ນັກຂ່າວວີທະຍຸກະຈາຍສຽງເເຫ່ງຊາດລາວຈໍານວນ3ຄົນເເລະນັກຂ່າວວິທະຍຸກະຈາຍສຽງຫວຽດ ນາມ3ມີຜົນສໍາເລັດໂດຍພື້ນຖານໃນການເຄື່ອນໄຫວສໍາພາດຂ່າວຢູ່3ເເຂວງຂອງປະເທດຫວຽດນາມ ເເລະ 4ເເຂວງຂອງລາວ ພາຍຫລັງເລີ່ມຈັດຕັ້ງປະຕິບັດວຽກງານ ຮ່ວມກັນເປັນເວລາ 12ວັນ, ນັບເເຕ່ ວັນທີ 23ຕຸລາ ຫາວັນທີ 3 ພະຈິກ 2022 ເພື່ອປະກອບສ່ວນ ສະເຫລີມສະຫລອງ ປີສາມັກຄີ ມິຕະພາບລະຫວ່າງລາວ-ຫວຽດນາມ, ຫວຽດນາມ-ລາວ ຄື:ວັນສ້າງຕັ້ງ ສາຍພົວພັນການທູດ ວັນທີ 5ກັນຍາ ຄົບຮອບ 60ປີ ແລະ ວັນເຊັນສົນທິສັນຍາ ມິດຕະພາບ ແລະການຮ່ວມມື ວັນທີ18ກໍລະກົດ ຄົບຮອບ 45ປີ.ໃຫ້ມີບັນຍາກາດຟົດຟື້ນ.
ໃນການເຮັດວຽກຮ່ວມກັນເປັນເວລາ12ວັນຄະນະນັກຂ່າວທັງສອງວິທະຍຸລາວ ເເລະຫວຽດນາມ ໄດ້ເຄື່ອນໄຫວສໍາພາດຂ່າວ, ການເຄື່ອນໄຫວຂອງບັນດາຄອບຄົວອາດີດທະຫານອາສາສະໝັກ ແລະຊ່ຽວຊານ ຫວຽດນາມ ທີ່ເຄີຍມາຊ່ວຍເຫລືອລາວໃນສະໄໝຕໍ່ສູ້ປົດປ່ອຍຊາດ, ລວມເຖິງການຮ່ວມມື ດ້ານຕ່າງໆ ນັບເເຕ່ອະດີດຈົນເຖີງປັດຈຸບັນຢູ່ນະຄອນຫລວງຮ່າໂນ້ຍ ຈາກນັ້ນໄດ້ສືບຕໍ່ເຄື່ອນໄຫວສໍາພາດ ອະທິການບໍດີມະຫາວິທະຍາໄລວິ້ງ ກ່ຽວກັບການບໍາລຸງກໍ່ສ້າງ ນັກສຶກສາລາວ, ສໍາພາດຄະນະນໍາຄະນະ ໂຄສະນາ ສຶກສາ ເເລະເຮັດວຽກຮ່ວມກັບຄະນະບໍລິຫານງານຊາວຫນຸ່ມເເຂວງເງະອານ ເຮັດວຽກຮ່ວມກັບ ຄະນະນໍາບໍລິສັດຊີພິທ່າເຮືອ ສາກົນລາວ-ຫວຽດນາມ ທ່າເຮືອຫວຸງອ່າງ),ສໍາພາດຄວາມຮູ້ສຶກ ນ້ອງຊາຍ ຂອງທ່ານ ເລທ້ຽວຮຸຍ ຮອງຫົວຫນ້າກອງບັນຊາການ ຫົວຫນ້າເສນາທິການກອງທະຫານພັນທະມິດລາວ-ຫວຽດນາມ ຜູ້ທີ່ເຄີຍຊ່ວຍເຫລືອຜູ້ນໍາ ການປະຕິວັດລາວໃນການຕໍ່ສູ້ຕ້ານກັບຈັກກະພັດຜູ້ຮຸກຮານ, ສໍາພາດການນໍາ ເເຂວງຮ່າຕີງ ກ່ຽວກັບການພົວພັນຮ່ວມມືກັບລາວໂດຍສະເພາະບັນດາເເຂວງເເຮກສ່ຽວ ເເລະບັນດາເເຂວງ ລຽບຕາມຊາຍເເດນ, ຢ້ຽມຢາມບ້ານຊົນເຜົ່າມະກ່ອງທີ່ຍົກຍ້າຍໄປແຕ່ລາວ ໄດ້ປະມານ 80ປີ, ເຮັດວຽກຮ່ວມກັບຄະນະນໍາກອງບັນຊາການ ທະຫານປ້ອງກັນຊາຍເເດນ ດ່ານ ສາກົນເກົ່າເເຈ່ວຮ່າຕີງ ແລະດ່ານສາກົນນໍ້າພາວ. ພາຍຫລັງເຄື່ອນໄຫວວຽກງານຢູ່ຫວຽດນາມເປັນເວລາ6ວັນ ນັບເເຕ່ວັນທີ23ຫາ ວັນທີ 28ຕຸລາ 2022, ຄະນະຂ່າວວິທະຍຸກະຈາຍສຽງແຫ່ງຊາດລາວ ແລະຄະນະນັກຂ່າວຂອງວິທະຍຸກະຈາຍສຽງ ວຽດນາມ ຫລື VOV ໄດ້ສືບຕໍ່ເດີນທາງມາເຄື່ອນໄຫວຢ້ຽມຢາມ ແລະສໍາພາດຂ່າວຢູ່ລາວນັບເເຕ່ ວັນທີ29 ຕຸລາ ຫາ 3ພະຈິກ 2022 ເປັນຕົ້ນ: ຢູ່ເເຂວງບໍລິຄໍາໄຊ, ຄໍາມ່ວນ, ນະຄອນຫລວງວຽງຈັນ ເເລະ ເເຂວງວຽງຈັນ, ເຊິ່ງທິມງານນັກຂ່າວສອງປະເທດ ໄດ້ສໍາພາດການນໍາເມືອງໜອງບົກ ແຂວງຄໍາມ່ວນ ກ່ຽວກັບການຮ່ວມມືດ້ານເສດຖະກິດສັງຄົມລະຫວ່າງລາວ ແລະຫວຽດນາມ ເປັນຕົ້ນ ໂຄງການ ຊ່ວຍເຫລືອ ຂອງລັດຖະບານຫວຽດນາມ ສ້າງໂຮງຮຽນວິຊາຊີບທີ່ໄດ້ມາດຕະຖານສາກົນ, ໂຄງການຊົນລະປະທານ ແລະຢ້ຽມຢາມສໍາພາດຂ່າວຄະນະຮັບຜິດຊອບພິພິດທະພັນ ໂຮຈິມິນ , ສໍາພາດຄະນະພົວພັນຕ່າງປະເທດແຂວງບໍລິຄໍາໄຊ ກ່ຽວກັບຜົນສໍາເລັດການຮ່ວມມືລະຫວ່າງ ແຂວງບໍລິຄໍາໄຊກັບແຂວງຕ່າງໆຂອງຫວຽດນາມ , ພົບປະສໍາພາດວິລະຊົນແຫ່ງຊາດທີ່ເຄີຍຮ່ວມ ສໍາພັນສູ້ຮົບກັບທະຫານອາສາສະໝັກຫວຽດນາມ, ສໍາພາດການນໍາເມືອງຄໍາເກີດ ກ່ຽວກັບການພົວພັນ ຮ່ວມມືກັບບັນດາເມືອງເເຮກສ່ຽວ, ຫລັງຈາກນັ້ນໃນວັນທີ1 ພະຈິກ ຄະນະ ໄດ້ເຂົ້າສໍາພາດການ ນໍາກະຊວງຖະແຫລງຂ່າວ, ວັດທະນະທໍາ ແລະທ່ອງທ່ຽວ ກ່ຽວກັບໂຄງການຮ່ວມມື ແລະຊ່ວຍເຫລືອ ດ້ານວິທະຍຸກະຈາຍສຽງ ຂອງຫວຽດນາມໃຫ້ແກ່ລາວແຕ່ອາດີດຈົນເຖິງປະຈຸບັນ, ສໍາພາດຄະນະກໍາມະການຮ່ວມມືດ້ານການລົງທຶນ ລາວ-ຫວຽດນາມ ກະຊວງແຜນການ ແລະການລົງທຶນ , ສໍາພາດພະນັກງານອາວຸໂສບໍານານຂອງລາວ ທີ່ເຄີຍຮ່ວມ ວຽກງານກັບພະນັກງານ ແລະອາສາສະໝັກຫວຽດນາມ, ນອກນັ້ນ ຍັງສໍາພາດນັກທຸລະກິດ ຫວຽດນາມ ທີ່ມາລົງທຶນຢູ່ລາວ ອີກຈໍານວນໜຶ່ງ, ສ່ວນຢູ່ແຂວງວຽງຈັນ ຄະນະທິມງານນັກຂ່າວຂອງສອງ ປະເທດ ໄດ້ສໍາພາດ ການນໍາແຂວງວຽງຈັນ ກ່ຽວກັບຜົນສໍາເລັດຂອງການພົວພັນຮ່ວມມືລະຫວ່າງແຂວງວຽງຈັນ ກັບແຂວງຕ່າງໆຂອງຫວຽດນາມ ແລະກິດຈະກໍາສຸດທ້າຍ ໄດ້ຢ້ຽມຊົມ ແລະສໍາພາດຄະນະຮັບຜິດຊອບ ພິພິດທະພັນແຜ່ນສີລາຈາລຶກ ແລະນໍ້າສ້າງທີ່ກ່ຽວພັນກັບປະຫວັດການຕໍ່ສູ້ ເສຍສະຫລະຊີວິດຂອງນັກຮົບ ອາສາສະໝັກຫວຽດນາມຢູ່ເມືອງທຸລະຄົມ ແຂວງວຽງຈັນ.
ການເຄື່ອນໄຫວຢ້ຽມຢາມ ເເລະເຮັດວຽກຮ່ວມກັນຂອງຄະນະນັກຂ່າວວິທະຍຸກະຈາຍສຽງ ຫວຽດນາມ ແລະຄະນະນັກຂ່າວຂອງວິທະຍຸກະຈາຍສຽງເເຫ່ງຊາດລາວໃນຄັ້ງນີ້ຖືເປັນຄັ້ງທໍາອິດ ເເລະ ເປັນຄັ້ງ ປະຫວັດສາດ ທີ່ສອງວິທະຍຸລາວ-ຫວຽດນາມ ຮ່ວມກັນຈັດຂື້ນ ໂດຍອີງໃສ່ທິດໂຄສະນາຂອງ ກະຊວງຖະແຫລງຂ່າວ,ວັດທະນະທຳ ແລະທ່ອງທ່ຽວຂອງລາວ, ອີງໃສ່ການພົວພັນຮ່ວມມືລະຫວ່າງ ວິທະຍຸກະຈາຍເເຫ່ງຊາດລາວ ເເລະວິທະຍຸກະຈາຍສຽງຫວຽດນາມໃນການເເລກປ່ຽນຂໍ້ມູນຂ່າວສານ ຮ່ວມກັນ ເພື່ອໂຄສະນາໃຫ້ແກ່ການສະເຫລີມສະຫລອງປີສາມັກຄີກໍ່ຄື2ວັນປະຫວັດສາດລະຫວ່າງ ລາວ-ຫວຽດນາມ, ຫວຽດນາມ-ລາວ 2022..ໃຫ້ມີບັນຍາກາດຟົດຟື້ນ.
ໂດຍ: ເດດອາລຸນ, ຄໍາກອງ